Að nokkrir rauðklæddir og skeggprúðir menn muni vera á ferðinni um Flóahrepp á Þorláksmessu og aðfangadag . Samkvæmt heimildarmanni munu þeir leggja af stað kl 10:00 báða daga . Á Þorláksmessu munu þeir fara um Hraungerðishreppinn , byrja austast og vinna sig í átt að Selfossi en enda á Langholts - og Reykjahringnum . Á aðfangadag skipta þeir liði og fara bæði í Villingaholts - og Gaulverjabæjarhrepp . Leiðarlýsing sveinanna þann dag mun verða birt á facebook síðu félagsins að morgni . Mikilvægt er að allir þeir sem vilja fá heimsókn panti hana hjá umboðsmanni þeirra , Stefán Narfa í Túni með símhringingu eða sms í síma 894-7911 fyrir 20. desember . Skrifstofa Flóahrepps ætlar að taka við sendingum í vikunni fyrir jól . Einnig verður hægt að koma með sendingar fyrir aðfangadag í Skötuveisluna í Þjórsárveri . Hafa skal pokann merktan bæjarnafni . Það er mjög mikilvægt að allar sendingar hafi borist á réttum tíma svo sveinarnir lendi ekki í vandræðum á heimsóknardaginn . Verðið er 1000 kr á hverja heimsókn og skal greiðslan fylgja sendingunni . Vonandi munu sem flestir nýta sér þjónustu þessara hressu og kátu karla . Ef áhugi er fyrir því að fá nokkra hressa karla á jólaböll eða aðrar skemmtanir á aðventunni er um að gera að hafa samband við Stefán Narfa í Túni í síma 894-7911 og kanna hvort hann geti ekki útvegað nokkra gegn gjaldi .